Publication: Magyar Közlöny
Issue: MK-2003-111 (Year: 2003, Number: 111)
Era: 1990-2004
Section: Melléklet a 25/2003. (IX. 26.) OM rendelethez
Paragraph Index: 66

9. Korunk erkölcsi kihívásai Ismertessen néhány, a tudományostechnológiai haladással kapcsolatos erkölcsi problémát (géntechnológia, atomenergia, eutanázia, abortusz stb.). Mutassa meg, miként vezet a technológia fejlõdése és a globalizáció az emberi felelõsség megváltozott dimenzióinak felismeréséhez. Ismertesse, milyen tényezõk hatására vált a nõi és férfi szerepek kérdése közéleti témává korunkban. Mutassa be a pazarló gazdálkodás néhány környezeti, társadalmi, és kulturális következményét. Ismertesse, milyen etikai dilemmákat vet fel az ember-állat viszony, értelmezze ezeket az állattartás és az állatok hasznosításának különféle területein. Foglaljon állást: vannak-e a fenntartható társadalomra való áttérésnek erkölcsi, illetve politikai elõfeltételei. Keressen erkölcsfilozófiai és morálteológiai forrásokat, amelyek alkalmas támpontot nyújtanak a mélyökológia kérdéskörében való tájékozódáshoz. Foglaljon állást: összeegyeztethetõ-e az etika emberközpontúsága más élõlények jogainak vagy jólétének védelmezésével. Fejtse ki véleményét, korunkban miért és mennyiben merült fel a jövõ nemzedékek iránti felelõsség újraértelmezésének igénye. 2003/111/II. szám II. A VIZSGA LEÍRÁSA KÖZÉPSZINTÛ VIZSGA A VIZSGA CÉLJA Az Emberismeret és etika érettségi vizsga célja annak megállapítása, hogy a vizsgázó – rendelkezik-e azokkal a kommunikációs készségekkel és tárgyi ismeretekkel, amelyek képessé teszik, hogy az erkölcsi dilemmákat, döntési helyzeteket felismerje, értelmezze és érvelni tudjon saját választásai mellett; – milyen önállósággal, kreativitással, munkakultúrával, szintetizáló-készséggel bír; – megismerkedett-e a különbözõ etikai érvelésmódok alapelveivel és belsõ logikájával; – ismeri-e a filozófiai antropológia és az etika alapfogalmait; – tisztában van-e a civilizációnkban általánosan elfogadott erkölcsi alapértékek jelentõségével, és képes-e ezeket értelmezni meghatározott élethelyzetek összefüggésében; – szert tett-e az ember erkölcsi méltóságától elválaszthatatlan személyes felelõsség dimenzióinak mélyebb belátására. A VIZSGA SZERKEZETE Vizsgaformák és vizsgatartalmak Írásbeli vizsga Szóbeli vizsga (20 perc) Projekt érettségi (egy téma önálló, évközi feldolgozása) Esetelemzés (10 perc) A projektmunka megvédése (10 perc) A feladatok kijelölése Központilag megadott témákból (illetve témakörön belül) választhat egyet a vizsgázó. A szóbeli feladatsort a vizsgakövetelményeknél feltüntetett témakörök alapján vizsgáztató szaktanár állítja össze. Értékelés Projektmunka Szóbeli Az értékelési útmutató alapján a bizottság értékeli a projekt munka folyamatát és eredményét. A szóbeli vizsga eredményére a vizsgáztató szaktanár (szaktanárok) tesz javaslatot a bizottság számára A projektkészítés folyamata 30% (30 pont) A projektmunka eredménye 50% (50 pont) A projekt megvédése 20% (20 pont) A szóbeli felelet pontozásos értékelése (0-50 pont). A vizsga egészének kétharmada: 100 pont A vizsga egészének egyharmada: 50 pont Amennyiben a projektmunka a bizottság szerint értékelhetetlen – a vizsgázó nem végezte el a megbeszélt feladatokat, nem önállóan dolgozott stb. –, akkor a vizsgázó nem tehet szóbeli érettségit. ÍRÁSBELI (PROJEKT) VIZSGA A középszintû írásbeli vizsga elsõsorban a vizsgázó önállóságát, kreativitását, munkakultúráját, szintetizálókészségét vizsgálja. Az ilyen jellegû projektmunka megítélésének legfõbb sajátossága az, hogy a tanár – aki végigkíséri a projekt készítésének valamennyi fázisát – nemcsak az eredményt, a produktumot értékeli, hanem magát a készítés folyamatát is. A vizsga projekt-jellegét egyrészt az adja, hogy a hagyományosabb házi dolgozatokhoz képest itt szelesebb mûfajválaszték áll a vizsgázok rendelkezésére (felmérés, interjú, audiovizuális produktum, rendezvény, oknyomozás stb.). Legalább ennyire fontos hangsúlyozni azt is, hogy a projektmunka egyértelmûen önálló (kutatási) tevékenységet igényel. 2003/111/II. szám A projekt vizsgamunka elkészítésének menete A vizsga lebonyolítási rendje sok tekintetben hasonlít az Országos Középiskolai Tanulmányi Verseny rendszeréhez. A jelentkezõnek több mint fél év áll rendelkezésére, hogy – tanári segítséggel – elkészítse a dolgozatot, illetve produktumot. A vizsga elkészítésének határidõi a következõk: – Az adott tanév szeptember 15-ig ismertetni kell a vizsgázóval a három választható témakört. A projektvizsga témái az országos vizsgaközpont által kerülnek meghirdetésre. – Az adott tanév szeptember 30-ig a vizsgázónak választania kell egyet a megadott három témakör közül. – Rögzíteni kell a produktum elkészítésének fázisait is, valamint a tanári konzultációs idõpontokat is. – A produktum beadási határideje az adott tanév tavaszi szünet elõtti utolsó tanítási napja. – A házi dolgozat, illetve a produktum szóbeli megvédése a szóbeli érettségi erre a célra elkülönített részében (10 perc) történik. A vizsga fõ jellemzõi A vizsga témája lehet bármely az Emberismeret és etika témakörébe tartozó hétköznapi, vagy tudományos terület leírása, bemutatása. A központilag megadott téma többnyire általánosabb jellegû, ami többféle – a helyi viszonyoknak megfelelõ – megközelítést is lehetõvé tesz: pl. Környezetszennyezés etikai problémák lakóhelyeden, A gazdasági szemlélet és az erkölcs konfliktusának helyi megjelenése, Többségi és kisebbségi konfliktusok a környezetemben. A projektvizsga megítélésének középpontjában nem a témaválasztás áll, hanem a feldolgozás módja. Ez az iskolai forma ugyanis legfõképpen azt a módot, azokat a készségeket kívánja megtanítani, amelyek egy-egy új téma, feladat feldolgozásához szükségesek. A vizsga fõ alapelvei

Source: https://magyarkozlony.hu/hivatalos-lapok/ae836c20bbb75da3ee27c97f627fca8df13d0251/dokumentumok/fff4cee43b9223d08082993b42955afa2b37169c/letoltes